Кафедральны сабор Лімы

міні|уваход
Кафедральны сабор Лімы () — кафедральны сабор у Ліме, належыць да рымска-каталіцкай царквы, размешчаны на галоўнай плошчы горада. Будаўніцтва першага сабора пачалося ў 1535 годзе, на працягу сваёй гісторыі неаднаразова перабудоўваўся. Будынак сучаснага сабора з'яўляецца трэцім па ліку пабудаваным у Ліме.

 Гісторыя 
У 1535 годзе, пасля іспанскай заваёвы Перу, іспанскі канкістадор Франсіска Пісара заснаваў горад Ліма, адначасова вырашыў пабудаваць у горадзе царкву. Першы невялікі храм быў пабудаваны ў 1538 годзе. 11 сакавіка 1540 г. Франсіска Пісара афіцыйна адкрывае царкву.

Усведамляючы важнасць заснаванага горада, у 1541 годзе Папа Павел III выдаў булу пра стварэнне епархіі ў Ліме, раней Ліма адносілася да дыяцэзіі Куска.

17 верасня 1543 г. біскуп Лімы Хераніма дэ Лоіса падпісаў указ пра будаўніцтва кафедральнага сабора і прызначыў раду будучага сабора.

12 лютага 1546 г. у адпаведнасці з булай Паўла III царква зрабілася цэнтрам створанага архібіскупства.

У 1551 годзе архібіскуп Хераніма дэ Лоіса афіцыйна адкрыў пабудаваны каменны сабор.

У 1654 годзе архібіскуп Хераніма дэ Лоіса паставіў задачу перапраектаваць сабор архітэктару Алонса Бельтрану, асновай новага будынка сабора па жаданні архібіскупа павінен быў паслужыць Севільскі кафедральны сабор.

У 1572 годзе пачалося будаўніцтва трэцяга сабора. Былі разбураны некаторыя глінабітныя сцены існага будынка, але ад праекта неўзабаве адмовіліся з-за высокага кошту.

У 1598 годзе іспанскім архітэктарам Франсіскам Бесьера адноўлены працы па будаўніцтве сабора.

2 лютага 1604 г. архібіскуп Тарыбія Альфонса дэ Магравеха адкрыў першую частку  будуемага сабора.

Землетрасенне 1609 г. разбурыла нядаўна пабудаваныя будынкі, таксама з-за землетрасення абрынуліся скляпенні сабора.

У 1614-1615 гг. праводзіліся працы па ліквідацыі наступстваў землетрасення, старыя зборы былі адноўлены ў гатычным стылі, але іх збудавалі на ніжэйшай вышыні.

15 лютага 1622 г. адбылася першая імша ў адбудаваным саборы.

19 кастрычніка 1625 г. архібіскуп Гансала Акампа асвянціў пабудаваны, трэці па ліку сабор Лімы.

У 1687 годзе чарговае землетрасенне разбурыла зборы і дах сабора.

7 снежня 1697 г. адбылося адкрыццё адноўленага сабора.

У 1732 года былі дададзены дзве дзверы ў межах сабора.

У 1746 годзе ў выніку моцнага землетрасення ў чарговы раз былі абрынуты зборы сабора, а таксама некалькі калон.
Пасля землетрасення сабор аднаўляўся часткамі, якія паступова ўводзіліся ў эксплуатацыю, 8 снежня 1778 гады архібіскуп Дыега Антоніа дэ Параду адкрыў цалкам адноўлены сабор.

У 1794-1797 вялося будаўніцтва дзвюх званіц сабора, якія можна бачыць і цяпер.

17 студзеня 1893 года, пасля абвяшчэння незалежнасці Перу, сабор быў зачынены з-за вельмі дрэннага стану будынка. Праз 3 гады, 7 студзеня 1896 гады пачаліся ўнутраныя працы па рэстаўрацыі будынка.

6 студзеня 1898 гады пасля рэстаўрацыі, сабор быў ізноў адкрыты.

У саборы знаходзіцца магільня Франсіска Пісара.

 Сучасны стан сабора 
Сучасны сабор Лімы ўяўляе сабой будынак у абліччы якога спалучаюцца некалькі розных стыляў - ад готыкі, да барока эпохі Адраджэння, таксама можна ўбачыць элементы эпохі рэнесансу. Гэтак багатае адрозненне стыляў тлумачыцца доўгім будаўніцтвам сабора, а таксама шматлікімі перабудовамі і рэканструкцыямі, якія рабіліся рознымі архітэктарамі пасля землетрасеннеаў.

Галоўная зала сабора мае прамавугольную форму і па памерах падобная да Севільскага сабора. Дах сабора падтрымліваецца зборамі ў гатычным стылі. Каб палегчыць нагрузку на дах усе ўпрыгожванні зроблены з дрэва на выпадак землетрасення. Інтэр'ер цэнтральнай мяжы сабора выкананы ў стылі рэнесансу, нішы сабора ўпрыгожаны выявамі апосталаў у цэнтры якіх — вялікая выява Хрыста. Дзве высокія званіцы сабора пабудаваны ў стылі класіцызму са стылістычным уплывам школы поўначы Еўропы. Арыгінальныя алтары сабора ў стылі барока заменены на алтары ў неакласічным стылі.

У будынку сабора дзейнічае музей.

 Спасылкі 

Кафедральны сабор Лімы 

Катэгорыя:Саборы Перу
Катэгорыя:Ліма